Ez sakabanatu eskolan haur euskalhiztunak! • ZUZEU\nArgazkian Ondarroako Txomin Agirre ikastolako haurrak (Lea Artibai-Mutrikuko Hitzatik)\nHau sinatzen dugunok euskaraz bizitzeko hautua egin dugun gurasoak gara. Dozenaka kilometrok banatzen gaituzten arren, gauza batek batzen gaitu: geure seme-alabek ere euskaraz bizitzeko aukera izan dezaten nahi dugu. Tamalez, helburu hori lortzeko zailtasun asko aurkitzen ditugu gure herrietan. Izan ere, eremu erdaldunduetan bizi diren 2 eta 14 urte bitarteko haur euskalhiztunek ez dute erraz izaten euskaraz egitea parkean, kalean edota eskolan. Eskolan, hain justu, lehentasunezkoa izan beharko litzateke arnasguneak sortzea eremu erdaldunetako haurrentzat. Horren ordez, baina, ikastetxeetan haur euskalhiztunak sakabanatu eta, ondorioz, erdaldundu egiten dituzte sarritan, dela estrategia okerrari jarraitzen zaiolako edo, makurrago dena, estrategiarik ez dagoelako. Nola liteke euskara indartzeko arnasgunea izan beharko litzatekeen lekua erdalduntze gune bilakatzea?\nGure seme-alabak euskaraz eroso bizitzea xede, beraz, Eskola Publikoko eskoletan eta Ikastolen Elkarteko ikastoletan matrikulatu genituen, zentro horiek euskara sustatzea misiotzat daukaten neurrian gure helburua bermatuta egongo zelako ustean. Baina ikastetxeotan aurkitu dugun egoerak helburu hori betetzen lagundu barik urrundu egiten du. Izan ere, gure seme-alaben jolastordu giroan, eta hein handi baten gela barruan ere, ikaskideek elkarrekin darabilten hizkuntza gaztelera da.\nHorren ondorioz, gure seme-alabek euskararen erabilerarekiko uste etsigarriak garatu dituzte, gaztelera ez erabiltzeak ekar diezazkiekeen integrazio arazoen beldurrarekin lotutakoak. Eurok adieraziak dira: “Ni euskaraz nabilen bakarra naizenez, ezberdina ez izatearren, batzuetan erdaraz egin behar dut” edo “Ama, lagunek esan didate ea zergatik ez dudan espainolez hitz egiten? Utziko didazu?”. Hala, gazteleraz hitz egitera edo gazteleraz dabiltzanekin interakziorik ez (edo gutxi) izatera jo dute. Estres linguistikoa pairatzen dute, eta horrek euskararen erabileran ere eragiten die, txarrerako.\nUEMAk (Udalerri Euskaldunen Mankomunitateak) hurrengo hau proposatzen du ikasgela guneei dagokienez: “Ikasgelak: horrelako guneetan, haur eta gazte euskaldunak gela eta gune zehatzetan elkartzea da bidea, zalantzarik gabe, arnasgune txiki horiek sortuta soilik sortu daitekeelako antena eta motore efektua. Horrelako guneetan, (…) kontrakoa gertatzen baita hizkuntza gutxituko hiztunak hizkuntza eta kultura hegemonikoaren baitan nahasiz gero: beti, salbuespenik gabe, hizkuntza gutxitua desagertzen da”.\nGune erdaldunetan ezinbestekoa da, beraz, eskolan, ikasgelan, haur euskalhiztunak ez bereiztea. Inongo biziberritze prozesutan ez baita hizkuntza bat zabaltzen dauden hiztun apurrak hizkuntza hegemonikoaren erabiltzaileen artean nahasita. Hori eginez gero, kontrakoa gertatzen da: hizkuntza gutxiagotua ahuldu egiten da. Beraz, arnasgune funtzionalak sortzea da bidea, gure haurrak euskaraz biziko badira normaltasunez, larritasunik gabe. Arnasgune bilakatuko diren ikasgeletan haurrak elkartuta soilik sortuko baita motore eta antena efektua.\nAlabaina, gure haurrak beste haur euskalhiztunekin elkar ditzatela eskatu dugunean ukatu egin digute aukera, “irizpide pedagogikoen, aniztasunaren eta inklusibitatearen izenean”. Ez gatoz inondik ere bat. Aniztasuna eta inklusibitatea gazteleraz baino ezin dira bermatu, ala? Aniztasuna eta inklusibitatea nahi ditugu geuk ere, baina gure herrian, geure hizkuntzatik, euskaratik, hain zuzen. Edozein herri normaletan gertatzen den bezala.\nHizkuntza arloan nor ateratzen da irabazten gaur egungo taldekatze irizpideekin? Inor ere ez! Euskal hiztuna den umeak gaztelerara jotzen baldin badu, nork egingo du euskaraz? Orain, denak ateratzen dira galtzaile. Badakigu Euskal Herri osoan asko zaretela gure egoera berbera bizi duzuen gurasoak. Dei egiten dizuegu gurekin bat egitera. Zabal dezagun elkarrekin eztabaida hau, mugiaraz ditzagun egoera aldatzeko eskumena dutenak. Seguru gaude denon artean lortuko dugula gure seme-alaben euskaraz bizitzeko eskubidea bermatzea.\nIzaskun Rekalde, Gilen Mejuto, Mitxel Elortza\n“Arnas dezagun” guraso euskaldun taldeko kideak\neskola, euskaldunak, haurrak, hizkuntza-eskubideak, Ikastola, segregazioa\n37 pentsamendu “Ez sakabanatu eskolan haur euskalhiztunak!”-ri buruz\nMitxel 2021-07-23 09:55\nBizipen hauek elkarbanatzen dozuezan guraso eta familiak ehundu nahi doguz,jarri gurekin harremanetan interesatuta bazauzie: arnasdezagun@ni.eus\nAmaia Aguirre Martinez 2021-07-23 11:07\nLotsagarri! Noiz arte?\nMARGOLA 2021-07-23 11:59\nNestor Esteban 2021-07-23 14:01\nHauxe herriko guraso batek erran zidana:\n“Eskolako lehen urtean alabak oso gaizki pasa zuen”(euskaldun elebakarra zen, ez zuen norekin euskaraz egin).\nA 2021-07-23 14:51\nMaharatu duzue arazoa eta ez da gutxi. Joan den urteetan hedatzen ari diren pedagogi guziek porrot egin dute, eta hori da gure hizkuntzaren eta nazioren menpekotasuna kontutan hartzen ez dutelako. Faktore hori bazter uzten dute eta hortik dator porrota\nA 2021-07-23 14:53\nIkastolen hasierako pedagogia hobea zen dirudienez, emaitza hobeak erdiesten zituzten behintzat.\nZorionak, eta ea kontu hau asintzen duzuen! Badago beharra\nAinhoa 2021-07-23 15:22\nBat nator kanpaina honekin. Gure haurra eskolara sartu zenetik euskaldundu ordez erdaldundu da gehiago eta gure kulturako ohiturak ikasi ordez kanpokoekin ateratzen zen, Papa Noel, Ratoncito Pérez eta abar.\nZerbait gaizki egiten ari dira eskoletan.\nneunazni 2021-07-23 16:03\nErabat ados azaldutakoarekin. Nire integrazio-desintegrazioren definizioa:\nMultzo koskor batean ale batzuk sartuz integrazioa.\nAle bakan batzuei multzo bat erantsi eta ale bakn horien desinintegrazioa lortzen da.\nOrain pentsatu zein egoeratan dauden Euskal Herriko ume gehienak eta ekuazioa ebatzi.\nMaite 2021-07-23 16:30\nGure haurrek dezente hobeto egiten zuten euskaraz erdaraz baino, ikastolan hasi zirenean. Ikasturte bukaerarako hobeto egiten zuten erdaraz euskaraz baino. Ikastexeek, guztiek, zeregin handia dute aurretik erabileraren auzia. Bakarrik ezin dute, hori hala da, ekimen herritar zabalago batekin batera ekin behar zaio, baina asko dute etxe barruan egiteko. Hasteko, irakasle askoren hizkuntza maila eta hizkuntza ohiturei dagokionez. Adibidez, irakasleak ikastetxetik at erdaraz bizi badira, zer eredu ematen diete euren ikasleei?\nEta euskara maila kaxkarra duten irakasleak? Ez die lotsarik ematen? Ezin dute ez euskara, eta ez ikasgaia ganoraz irakatsi…\nIkasmateroalak, erreferentziak, eta abar, eta abar.\nIkastetxe asko eta askotan euskara, gaztelera edo ingelesa balitz bezala erabiltzen da, kode huts bat balitz bezala. Horrela ez dago zer eginik.\nHezkuntza proiektua eta HIZKUNTZA (euskara) proiektua landu behar dira, biak.\nEta haur euskaldunak elkartu, zaindu eta erreferente bilakatu, noski. Sekula ez sakabanatu!\nJulen 2021-07-23 16:42\nGu guztion sostengua daukazue. Segi aurrera.\nUste nuena baino okerrago gaude, guraso euskaldunak ikastetxeetan horrelako erantzunak jasotzen ari badira. Integrazioaren mesedetan (gaztelera ardatz delarik) euskarak hil beharra daukala esatea da hori, non eta ikastolan! Nazionalismo espainolik gordinenak ere “integrazio” eredu horri aldeko bozka emango lioke. Etsaiaren diskurtsuan murgildurik ezin igerika ari gara, itotzen. Dagoeneko gaztelera=”lengua de libertad, que nos hace a todos libres e iguales” hori barren-barreneraino sartua daukate euskararen ustezko bultzatzaile batzuek ere (eman diezaiogun eskerrak ETB2-ri). Norbaitek erruki gaitzala.\nJone 2021-07-23 17:18\nMenpekotasunaren harra ondo sartuta daukagu, bai.\nOso esanguratsua da, ikastetxe “publikoetan” bakarrik ez, ikastoletan ere haur euskaldunak elkarrekin jartzea gaizki ikusita egotea, balizko arrazakeria molde bat balitz bezala. Aldiz, haur euskaldunak erdaldunen artean sakabanatu eta guztiak españolez edo frantsesez jarduten badute, orduan dena ondo, “mestizaje” eta “integrazio” gaizki ulertuen izenean. Hori ez da “mestizajea”, akulturazioa baizik, eta ez da “integrazioa”, euskaldunen desintegrazioa eta erdal uniformizazioa baizik. Tonaka konplexu kendu beharko ditugu gainetik, pulamentu apur bat egiten hasi orduko.\nJulen 2021-07-23 17:31\nMaitek arrazoia du. Haurrek funtsean erdara ikasten dute ikastetxeetan, hori guztiok dakigu. Euskara formal bat ikasten dute bai, baina bizitzeko hizkuntza gaztelera izatera pasatzen da.\nNormalena ama hizkuntza eta hizkuntza natiboa berdinak izatea da, munduko toki gehienetan gertatzen den bezala. Baina Euskal Herrian, ikastolara sartu arte haur askoren ama hizkuntza eta hizkuntza natiboa euskara bada ere, gero hizkuntza natiboa irauli egiten da. Horregatik dugu gaur egungo hondamendia, ama hizkuntza euskara duten euskaldun gehienak hobeto moldatzen direla erdaraz, hizkuntza natiboa erdara dutelako orain. Hori hizkuntza baten heriotza da, baina jendeak ez du ikusten.\nAma hizkuntza ez da beti hizkuntza natiboa bihurtzen. Hasieran bai, baina gero hizkuntza natiboa irauli egin daiteke, ama hizkuntza ez den beste bat izatera pasatuz. Eta irauli egiten da, ia beti, Euskal Herrian, haur erdaldunak euskaldunekin nahastearen ondorioz.\nHizkuntza bat ez da modu zurrunean ikasten, ikasgelan. Hizkuntza bat jolasean ikasten da. Haur erdaldun bat bost haur euskaldunen artean sartuz gero, sei haur erdaldun izango ditugu. Haur euskaldun horiek gero, euskaldunak izan arren, ez dute erabiliko, eremu formaletik kanpo. Hori lortzen du gaur egungo hezkuntza ereduak, guztiak erdaraz bizitzera bultzatzea.\nAma hizkuntza euskara dutenak eta ama hizkuntza erdara dutenak ezin dira ikastetxe berean sartu, inondik inora. Biak D ereduan, baina bi ikastetxe desberdinetan, ikasleen beharretara bideratuak bai bata eta bai bestea. Bata zubiko D eredua, bestea D eredu naturala.\nJulen 2021-07-23 17:46\nGuztiz ados, Jone.\nMaite 2021-07-23 17:51\nBai… Jendeak ez du arazoaren neurria ikusten, ezkutatu egiten zaiolako.\nNafarroan eta Iparraldean, nahikoa lan ikastola bat edo D ereduko ikastetxe bat aurkitzen. EAEn, agintari erreajionalisten hedabideek dena ondo doala zabaltzen dute gau eta egun (munduan eredugarriak gara, eta txor-txor-txor). Hedabide nazionalista espainiarrek ostera, demaseko euskalduntze eta doktrinatze abertzalea gertatzen ari dela iragartzen dute, gezurretan ari direla jakin arren.\nEuskalgintza eta ezker abertzalea ez dakigu oso ondo nondik edota zertan dabiltzan…\nNola jakingo du ba jende arruntak zer gertatzen ari den? Ezin da jakin, norberak lokatzetara jaitsi eta gertutik behatzeko lana hartzen ez badu.\nEgia borobila 2021-07-23 18:42\nArazoa argi ikusten duzue. Hortaz, argi ikusiko duzue ere, “euskaraz bizi nahi dut” eta immigrazioa handitzearen aldeko diskurtsoa erabat kontraesankorrak direla.\nHego 2021-07-23 19:05\nSakabanaketak euskararen lagunarteko kodea sortzea eragozten die haurrei.\nIkastolan euskarazko eredu formala ikastea beharrezkoa da, baina euskara kalean naturaltasunez entzun nahi badugu, beharrezkoa da formaltasunetik at dagoen euskara garatzea. Herri euskaldunetako euskara biziak egunero garatzen ari den kaleko euskaran du sorburua eta horixe behar du, batez ere, gune erdaldunean erabiltzen den euskarak.\nBeraz oso beharrezkoa da haurtxo euskaldunen sarea eskolatik ehuntzen hastea.\nJone 2021-07-24 09:04\nHezkuntza-arduradunak nora begira daude?\nIkastetxeotako zuzendaritza taldeek eta guraso batzordeek ez dute ezer esateko?\nIrakasle euskaltzaleak non daude?\nAlderdi nazionalista espainiarrak pozarren, ulertzekoa da, baina alderdi abertzaleek ez dute esateko ezer?\nEmaitzak tamalgarriak dira, haurrak gero eta goizago erdalduntzen dira… porrotaren neurria ez dute ikusten?\nBost axola zaie?\nDavid 2021-07-24 09:05\nBeste egunean Castejoneko lagun batek kontatzen zidan zelan bertoko gurasoek ikastolan sartzen dituzten umeak magrebiekin ez elkartzeko publikoan.\nNon eta nafarroako erriberan!Zer den mundua!\nEibarreko beste lagun batek esan zidan geroago berdina pasaten dala.\nAurrekari hauekin, pentsatzen dut artikulu honen proposamena,askoz zentzudunagoa dena, posible eta desiragarri izango litzatekeela guztiZ.\nTximino 2021-07-24 11:54\nHezkuntza planteamendu porrot baten aurrean gaude eta gure hizkuntza salbatu gure badogu bide berriak zabaldu behar dira. Honelako ekimenak behar beharrezkoak dira, behingoz gure mandatariak sartu gaituzten irteerabako tunel honetatik atera gaitzaten. Inmigrazio deskontrolatua, guraso euskaldun batzuen axolagabekeria eta espainiako kolonoen semealabaen eraginak itolarrian utzi gaitu. Herri moduan iraun gure izanez gero, espabilatzea dekogu.\nZezenko 2021-07-24 12:21\nBada garaia eskola sare kooperatibo berri bat fundatzeakoa, baldin eta euskal haurren eta euskal komunitatearen geroa bermatu nahi bada, badirudielako barrutik gauza gutxi egin daitezkeela. Ni ez naiz guraso eta ez naiz hezkuntza komunitate deitzen denaren partaide, baina proiektu berriak abiatzeko kapitala behar izatekotan jarriko nuke nire puskatxoa, dudarik gabe. Askotan gauzak aurrera eramateko gogoak baino dirua da falta dena eta esperantza daukat, aspaldian bezala, euskalduna ez dela zekena izan ohi. Beti gaude agintarietaz kexu eta haiek zerbait egiteko esperoan, baina alde horretatik laguntzarik etorriko ez bada guk geuk eman behar diogu laguntza geure buruari.\nPentsamolde oso hurbileko euskaldun asko daudela dirudit, baina antolaketari dagokionean oso sakabanatuak. Hori da falta zaiguna, ekintzen aldetiko batasuna. Euskaldunok programa politiko berri baten beharra daukagu, euskaldunontzat egindakoa espreski. Borrokaren ardatza hor baitago biziraun behar badugu, zein alderdik dauka euskaltasuna ardatzatzat egun? Euskal Herriaren aldeko politika zombie bat da, bizirik dago bere heriotzean… Ez daukagu hezurdurarik, masa amorfo bat bilakatu gara eta indarrak borroka partzial, antzu eta urrituetan galtzen dugu (noizko euskaldunon alderdia?). Gogoratu bateria gabe geratutako auto bat abian jartzerako orduan guztiok aurrerantza bultzatu behar dugula, beste edonon kokatzen denak traba egiten du eta batzuetan merkeagoa da auto berria erostea zaharra konpontzea baino. Aio!\nHank Euskorpio 2021-07-24 12:50\ngasteiztar 2021-07-24 13:59\nEskoletan azkenaldian ulertezina den arnasguneen mugimendua dago. Haurren euskara maila negargarria da (diagnostiko probetan gero eta haur gehiago daude hasiera mailan), haur erdaldunak nekez euskalduntzen dira,eta euskaldunak erdalduntzen dizkigute.ez dago eskubiderik\nXan 2021-07-24 15:13\nZer diote honetaz hizkuntza politikaren arduradunek?\nHPS-k? Euskarabideak? EEP-k?\nHizkuntza politika eta Hezkuntza sailburuak?\nIkastolen elkarteak? Euskal Eskola Publikoak?\nTopaguneak? Kontseiluak? Sortzenek?\nArduratuta daude? Ez?\nEz dakite-ez dute erantzuten?\nBenat Castorene 2021-07-24 17:10\nXan, zure galdera logikoa da; Aipatzen ditutzun kargu eta estruktura guzietan aritzen direnak, aldez edo moldez, oraigo sistema politikoaren onuradunak dira, guti baizik ez baldinbada ere.\nSalbuespenak salbuespen, biziki zaila zaie diagnostika objektiboa egitea eta are gehiago bere sekuritatea kolokan eman lezakeen helburuak asmatzea. Ohiko giza-joera da haiena. Ea gu haien tokian bagina nola portatuko ginatekeen? Egoera orokorra baita gure ideologia ere dira araiz biziatuak.\nEskerrak Hank Euskorpio-ri loturarentzta, hasia naiz berrirakurtzen.\nLeire 2021-07-24 18:25\nSufrimendu hau bakardadean eraman dugun gurasook egoera honi elkarrekin egin behar diogu aurre. Matrikulen kaptaziora bideratutako branding estrategien zehaztapenetan ikusi dut zentratuta nire semealaben ikastola orain. Euskararen erabileraren gure ardura jakinarazi zaienean 500 gurasotatik 30 bat baino ez garela horretaz arduratuta gaudenok entzun behar izan dugu zuzendariaren ahotik. Ikastola batetako zuzendari zein irakasle izateko Ikastolen Elkarteko xede/misioan sinesten duten profesionalak behar dira. Edo oker al nago ni? Xedea aldatu al dute? Horrela bada gurasook jakinaren gainean egon beharko genuke, euskara ezin da eta helburu merkantilista batekin erabili.\nJJ 2021-07-24 20:44\nEkimena bikaina iruditzen zait, behar beharrezkoa. Ea ba hedatzen den, premia badago eta.\nLeire, zur eta lur lotu naiz zeure iruzkina irakurrita. Zelan esan dezake ikastola bateko zuzendariak gutxiengoa zaretela euskararen erabileragaz kezkatuta zaudeten gurasoak? Erantzun eskasagorik! Ikastola horren porrotaren, eta zuzendari horren gaitasun ezaren isla gardena. Espero dut bakanak izatea iparra zeharo galdu duten ikastolak.\naitor_34 2021-07-25 19:05\nEzinezkoa da artikulu hontan jasota dagoena inmigrazioaren aldeko egungo abertzaletasun progre eta globalista honen eguneroko doktrina eta jardunarekin uztartzea. Irakasleen gehiengoa, sindikatu ustelak eta diru publikoan bazkatzen duten hamaika erakunde kontra izango dituzue.\nBejondaizuela hala ere arrazoia zeuena da eta!\nHego 2021-07-25 21:14\nHarrigarria iruditzen zait D ereduan erdaldunak euskalduntzeko behar diren euskal hiztunen ehunekoekin ikerketarik ez egotea. Aztertu beharko litzateke gelan zenbat haur euskal hiztun behar diren erdaldunek beren hizkuntza ohiturak alda ditzaten. 7 euskal hiztunek lortuko balute gelako 3 erdaldunek euskara erabiltzea, garaipen txiki bat litzateke. Gainera, gaur egun jatorri desberdineko pertsona ugari dago eta gela berean erdara ezberdinak dituzten erdaldunak sar daitezke (euskara nahitaez erabili beharko lukete komunikatzeko).\nHori hurbileko eraginari dagokionez (familia eta lagunak), baina, era berean, kontuan hartu behar dira gainerako bi sektoreak, hau da, gizartea eta boterea/estatusa.\nGizartean bizitzeko hizkuntza aldatu behar bada, gainbeheran jarraituko dugu. Beharrezkoa da zinema, antzerkia edo telesailak euskaraz ikustea, euskaraz irakurtzea, kirola euskaraz egitea, euskaraz erostea, lanean euskara erabiltzea, etab.\nEta azkenik, gure erreferenteek, miresten ditugun pertsona horiek, euskara erabili behar dute. Ez du ezertarako balio haurrek Goazen telesaileko aktoreek gaztelania sare sozialetan erabiltzen dutela ikusteak edo ETB2k kirolari euskaldunak gaztelaniaz elkarrizketatzeak. Nahikoa dugu eragin erdaldunekin, hortaz ez ditzagun ere ditugun euskal erreferente apurrak erdaldundu.\nMaite 2021-07-26 00:11\nBenetan harrigarria dena da, urte batean bai eta bestean ere bai, hamarkadatan haur euskaldunak sakabanatzea sistematikoki, haurrok erdaldunduz eta erdaldunik euskaldundu barik ordainetan.\nCeláak edo Unzaluk-edo asmatutako sistema dirudi. Sinestezina da.\nJone 2021-07-26 12:05\nOso esku trebeen menpe EZ bistan denez.\nAraban, Bizkaian eta Gipuzkoan, DBHko ikasleek ebaluazio diagnostikoan inoizko emaitzarik txarrenak lortu dituzte euskara gaitasunean.\nEta ez dirudi ezer gertatzen denik…\nHezkuntza Sailburua oporretan? Edo Jeff Bezosekin txangoan?\nEa handik edo nondik itzultzen denean ganorazko neurriak hartzen hasten den!\nA 2021-07-26 22:17\nJone: ganorazko neurriak hartu? Zaude, zaude! Joan den 40 urtean ez eta orain? Gu ahalegintzen ez bagara jai dugu. Agintariak lasai ederrean daude, gure euskara atzendua dute aspaldi handian. Karrikara atera beharko genuke, baina euskagintza ofiziala ere lozorroan dago. Beraz… inguruan hasi jendea iratzartzen, familiakoen artean, adiskide artean, ahal den toki guzietan. Eutsi!!!!\nSemenogorri 2021-07-28 00:37\nNire bizipenari dagokionez, ni saiatu nintzen seme-alaben Indautxuko Eskolara ekartzen Bilboko beste eskola bateko aspaldiko ekimena. Hortaz, orain dela 4 urte batzartu nintzen Santutxuko “Karmeloko” zuzendariarekin eta ikasketaburuarekin, han guraso euskaldunen seme-alabak lerro batera elkartzen zituzten-eta; guraso erdaldunenak ezertarako gutxietsi barik beste lerroan sartzen zituztelarik indartze D ereduan. Lhko 3. mailara behin helduta, mota batekoak zein bestekoak nahasten zituzten.\nHan bertan egiaztatu ahal izan nuen umeen arteko erabilera, sortzez hizkuntz komunitate bat sortuta, jolastokiko borobiltxo batean baino gehiagotan . Aldi berean, aipatutako zuzendaritzakoek ordenagailuz EAE mailako ikasguneen erabileraren batezbestekoa erakutsi zidaten; gainerakoen adierazlea 3,7 zen , 1etik 5era artekoa, Karmelorena 4,2.\nHan jasotakoa Indautxuko Eskolako hezkuntza batzordera eroan nuen, segituan eta berehala eskola kontseiluan adierazteko.\nErantzuna: baztertzailea eta aniztuna ere ez zela.\nTalibana, baztertzailea eta zer zekarkien horrek onuratzat ulertuta edo zein zen bere alderdi ona ere entzun behar izan nituen!\nKontra hango guraso elkartea eta eskolako zuzendaritza bera, azkenengo honek euskaldunen kopurua %7 zela eskolan bertan eta ez zeukala zentzurik erantzun moduan, nahiz eta esan espainieraz ez zekiten umeekin nahasteko gela bat sortze aldera.\nHango OOGn 6 urte eta erdi eman nituen. Ondorio bezala, iruzkindu behar dut leku askotako D ereduko guraso elkarte asko emakumeen aldeko diskriminazio positiboaren politika adibide gisa euskarari egokitzerakoan ez daudela alde kontra edo indiferentziaz baino. Erdal aniztasuna hizpide. Gu, euskaraz bizi garenok ulertu barik.\nAntzeko parametroetan maisu-maistra askorengan topatutako gabezia. Euskaraz dakien guztia ez da aldekoa, hau da, kontzientziarik ez daukatela, bai hizkuntz maila lanagatik atera dutelako, bai berea ez delako, hezkuntza sistemaren bitartez euskara jaso dutelako, besterik gabe.\nOndorioa argia da guraso elkarteak kasu gehienetan etsai bihurtzen dira, euskaltzaleak ez dira-eta, dagoen gizartearen aniztasunaren diskurtsoa defenditzen dutelako, gurea ez dena. Beraz, hegemonikoak izan behar edo boterea lortzea ekimena indarrean ipintzeko!\nSemenogorri 2021-07-28 00:58\nMaite 2021-07-28 10:22\nProfesionaltasunik eta hizkuntza-proiekturik eza ezkutatzen da zenbait ikastetxetako hainbat zuzendari, irakasle eta gurasoen jarreraren atzean.\nNola gaitzetsi daiteke seme-alabak euskaldun izatea nahi duten gurasoen eskaria, Euskal Herrian eta D ereduan edo ikastolan???\nNola dei dakieke “taliban” edo “elitista” guraso euskaltzaleei???\nIkastolek eta D ereduko ikastetxeek gure haurrak euskaldun oso bihurtzeko ardura (eta legezko agindua EAEn eta Nafarroako erreserba baskofonoan) daukate, horretarako beharrezkoak diren baliabideak jarriz eta Administrazioei exijituz, behar denean. Besteak beste, irakasleen euskarazko gaitasun egokia bermatuz, sarri ematen ez den zerbait, zoritxarrez.\nEdota ikasgelan euskarazko baliabideak eskainiz eta ez gaztelerazkoak, euskarazko klasea behar zuena erdarazko bihurtuz, sarri ikusi behar izan dugun gisan. Adibidez.\nEdota euskarari merezi duen lekua eta garrantzia emanez, eta ez “beste hizkuntza bat gehiago” balitz bezala aurkeztuz. Euskal Herrian euskara ez baita “beste hizkuntza bat”, bertoko eta lehentasunezko hizkuntza baizik; Espainian española edo Frantzian frantsesa diren bezala.\nD ereduko edo ikastoletako profesionalek euskaltzaleak behar lukete, eta ez erdaltzaleak. Hori ez bada bermatzen, ez D eta ez ikastola, iruzurra besterik ez dira.\nEuskal Herrian guraso euskaltzaleei “elitista” edo “taliban” esateko gauza diren zuzendari, irakasle edota gurasoak, ezjakinak dira, edo inkonpetenteak edo espainiazaleak. Edota hirurak batera. Ez diot beste azalpenik aurkitzen.\nJulen 2021-07-28 10:49\nJulen 2021-07-28 11:15\nIrakurri azken artikulu honetako beheko iruzkinak. Badirudi praktika hau oso orokortua dagoela. Nola harritu daitezke gero haur guztiak erdaldun ateratzean? Berak dira egoera hau modu konziente eta aktiboan bultzatzen dutenak, ikastetxeak. Zer egiten ari diren ere ez dakite. Euskara berriz hilzorian erortzerakoan beste zerbaiti botako diote errua, diru faltari edo. Euskara hiltzen denean “ezin zitekeen beste ezer egin, gure eskuetan zegoena egin genuen, baina modu naturalean hil zen azkenean” esango dute. Etsaiaren ideiak barreneraino inokulatuak ditugu. Bada garaia hau konpontzeko.\nMaite 2021-07-28 11:37\nHorra hor INKONPETENTZIA instituzionalizatuaren adibide bikaina:\n“Umeak (euskaldunak) banatzea ezin ulertuta, biharamunean azalpen eske joan dira bien gurasoak ikastolara. «Euskarari dagokionez, seme-alaba eredugarriak dituzue, eta bakoitza gela batean jarri dugu gainerako umeentzako eredu izan daitezen», esan die zuzendariak. «Euskaraldia ariguneak identifikatzen hasi berri den garaiotan, hori ez al da arnasguneen teoriaren guztiz kontrakoa?», galdetu du gurasoetako batek; «euskaraz egiten zuten ume apurrak erdaraz jo eta fuego dabiltzan taldeetan sakabanatzea ez ote da hiru gatz ale izan eta bakoitza ur litro batean botatzea, pitxar osoa itsasoko ur bihurtzeko ustean?», esan du beste batek serioago. «Erabakia hartuta dago eta ez dugu aldatuko», jaso dute erantzun.”


AISIALDIKO LOKALETAKO BIZIKIDETZARAKO ETA KUDEAKETARAKO PROTOKOLOA - Irungo Udala\nAISIALDIKO LOKALETAKO BIZIKIDETZARAKO ETA KUDEAKETARAKO PROTOKOLOA\nProtokolo hau hitzarmen gisa eratzen da; lokaletako erabiltzaileak beren borondatez atxikiko zaizkio hitzarmen horri eta hori betetzeko konpromisoa hartuko dute; horrek estatus bat eta udalaren laguntza bermatuko die. Lokalen jabeak protokolo horretan oinarri daitezke beren errentamenduak egiteko, eta bizilagunak ere bai, bizikidetza-bermea lortzeko.\n"Gazteentzako aisia-lokalak" gazteak biltzeko lokalak edo tokiak dira, sarrera murriztukoak eta erabilera pribatukoak; bertara ez da publikorik biltzen, eta, han gauzatzen diren ekintzek -irabazi asmorik gabeak- kultura, aisia, dibertsioa, jolasa edo antzekoren bat izan behar dute helburu eta Protokoloari 5. eta 6. artikuluetan adierazten diren baldintzetan atxiki behar zaizkio.\n"Gazteentzako aisia-lokalak" martxan jarri nahi dituztenek atxikimendu-dokumentu bat sinatu behar dute; dokumentu horren arabera, Protokolo honetako 5. eta 6. artikuluetan jasotzen diren gune fisikoen kokapen baldintzak eta baldintza teknikoak bete beharko dituzte, bai eta bizikidetzari buruzkoak ere.\nProtokolo honen bitartez Udalaren asmoa ez da inola ere lokal horietarako jarduera lizentziarik edota baimenik ematea (erantzukizun eratorria lokal horien arduradunaren/en bizkar egongo da). Besterik gabe gune pribatu horiek duten opakutasunaren ondorioz sor litezkeen arriskuak murrizteko apustua da, eta, inplikatutako gazteek eta jabeek hartuak dituzten konpromisoez arduratzekoa.\nHori horrela, alde batetik, lehenago esan den moduan, lokalen erabilerak izaera nahiko pribatua duela, jarduera zehatzik gabea, eta etxekoen antzeko instalazioak eta ordutegiak dituztela kontuan harturik, horien araubidea I. Tituluan taxutzen da.\nBestalde, II Tituluak beste lokal batzuen erregulazioa ezartzen du, bizitegietara egokitutako erabilera ez garatzeagatik horien aktibitatea babestuko duen gaitasun-titutua lortu beharra dutelako.\nAzken urteotan gure hirian antzeman da gazteek haientzako moduko gune pribatu baten premia dutela, ohiko lekuen asia-leku alternatibo gisa.\nBehar horren ondorioz, lokal ugari sortu da; eta horietan biltzen da jendea, gazteak gehienetan, elkarrekin asia, dibertsio edo jolas ekintzak gauzatzeko. Lokal horiek ikaragarri hedatu izanak eta gaur egun duten erabilerak eragin izugarria dauka udalerriko dinamika sozialean; horregatik, beharrezkotzat jotzen da herritarren artean dauden interes desberdinak bateratu beharra, gatazka-egoerak saihestearren.\nJendearen behar horri erantzuteko lokalen ugaltze eta erabilerak, eta horrek udalerriko dinamika sozialean izan duen eraginak zera adierazten digu, trataera berezia behar duen gizarte fenomeno baten aurrean gaudela. Hori dela eta, gogoeta-lan handia egin da jarduera horiek nola karakterizatu eta gure lurralde-antolamenduko erabileren artean non sar daitezkeen erabakitzeko.\nIldo horretatik, baldintza batetik abiatu gara, hau da, orokorrean lokalak berariazko jarduerarik gabeko jende-multzo bat egoteko toki gisa erabiltzen direla, eta instalazioak eta ordutegiak etxeetakoen antzekoak izaten direla. Baina detektatu dira beste erabilera batzuk ere; eta erabilera horiek neurri batzuk ezartzea eskatzen dute, neurri prebentiboak zein zuzentzaileak, inplikatuta dauden beste alde batzuk -adibidez, etxeetako bizilagunak- errespetatuko badira.\nUdalak batzuen eta besteen artean bereizi nahi luke; eta, alde batetik, positibotzat jotzen dituen ekintzak eta jarrerak saritu, lokal hauen egoera normalizatu dadin bultzatuz; eta bestetik, errespetugabeko edo tolerantzia gabeko gainerako jokabideak kontrolatu. Horiek horrela, kontuan hartuta lokalek erabilera nolabait ere pribatua edo etxekoa dutela, udalak aldeen artean adostutako irtenbide bat eskaini nahi du akordioen alorrean positiboak direla ulertzen den lokalei begira, horien bizikidetza errazteko; eta, bestalde, esaten dutenaren ordez benetan beste zerbait diren lokal horiei guztiei arau murriztaileak aplikatu.\nGogoeta horren guztiaren emaitza jaso da protokolo honetan; inplikatutako alderdi guztien interesak bateratzeko helburuarekin lokal horien erabilerak hartuko lituzketen bi eszenatoki desberdinak zehazten dituen dokumentua, alegia.\n1. AISIALDIKO LOKALETAKO BIZIKIDETZARAKO ETA KUDEAKETARAKO PROTOKOLOA [DOC]\n2. PROTOCOLO PARA LA CONVIVENCIA Y GESTIÓN DE LOCALES DE OCIO [DOC]\n3. INFORMAZIO ORRIA / HOJA INFORMATIVA [PDF]


Nueva Babel konpainiak buru emango dio, asteazkenean, Antzerki Aroa zikloari Enpresaria taularatuta Nafarroako Antzerki Eskolan\nSarrerak NAEren webgunean eta leihatilan eros daitezke, 8 euroan\nNueva Babel antzerki-konpainiak buru emango dio, asteazkenean, euskarazko Antzerki Aroa zikloari Enpresaria komediarekin. Emanaldia asteazkenean izango da, 20:00etan, Nafarroako Antzerki Eskolan, eta sarrerak 8 euroan salgai daude -ikasle-taldeen kasuan, 5 euroan- www.laescueladeteatro.com webgunean eta Nafarroako Antzerki Eskolako leihatiletan.\nEnpresaria familia osoarendako komedia bat da, Wolfgang Amadeus Mozartek sortua, Gottlieb Stephanieren libretoarekin. Berez, hau izango da euskaraz egiten den lan horren lehenengo bertsioa. Mozartek Der Schauspieldirektor idatzi zuen 1786an, José II.a enperadoreak hala eskatuta, zeinari bururatu baitzitzaion gai berdin bati buruzko bi antzezlan estreinatzea Schönbrunn jauregiko (Viena) kontrako bi muturretan, haren arreba Ausgburgoko María Cristinaren bisitaren karietara. Enkarguak Mozarti eta haren ustezko aurkari Antonio Salieriri egin zizkieten.\nAntzezlanak enpresari batek ikuskizun bat sortu eta estreinatzeko dituen lau egunen berri ematen digu, benetan zoratuta dauden hiru divo eta libretista baldarregi batekin ari delarik. Nola moldatuko da enpresaria? Gaizki-ulertuek, azpijokoek, kasketaldiek eta kolpe baxu ugarik koloreztatuko dute Johann Gottlieb Stephanieren libretoan oinarritutako istorio hau.\nAlejandro Arandak, ekoizpen honetako eszena-zuzendariak, antzezlana 50eko hamarkadako urte xarmantetan girotzea erabaki du, non bi divoek lehiatu beharko baitute lehen postua erdiesteko lau egunen buruan eszenaratuko den jatorrizko opera baten sorrera gorabeheratsuan.\nRinaldo Zhok piano-jotzaile italiar (Trieste) ezaguna da musika-zuzendaria da, zeina nazioarteko zirkuituan aritzen baita Iruñean duen bizilekutik. Eta aktoreak honako hauek dira: Iker Bengotxea, Mikel Berraondo, Izaskun Zurutuza, Klara Mendizabal eta Lorena Ferreiro. Guztiek prestakuntza eta eskarmentua dute kantu lirikoaren eta interpretazio dramatikoaren arloan. Argiztapenaren arduraduna Luis Salvatierra da.\nIruñean, 2018ko apirilaren 30ean\nNueva Babel konpainiak buru emango dio, asteazkenean, Antzerki Aroa zikloari Enpresaria taularatuta Nafarroako Antzerki Eskolan (64 Kb)\nNueva Babel konpainiak buru emango dio, asteazkenean, Antzerki Aroa zikloari Enpresaria taularatuta Nafarroako Antzerki Eskolan (147.03 Kb)


“Mizar eta Karten ez lirateke horrela izango BIC Araba-rik gabe” – BicAraba\n2020, Iraila 24\n“Mizar eta Karten ez lirateke horrela izango BIC Araba-rik gabe”\nHazi egin dira, eta haurrek, haztean, etxea uzten dute. Hain zuzen ere, horixe gertatu da Karten Space eta Mizar enpresekin. Biak Alcor Taldekoak dira, eta duela gutxi utzi dute BIC Araba, ibilbide garrantzitsu baten ostean. Ibilbide horretan, enpresa-proiektu gisa sendotu dira, eta profesionalek esperientzia eskuratu dute. Bestalde, erreferente bihurtu dira merkatuan.\nAlcor Taldeko presidentea den Gaizka Grajales-ek hauxe adierazi du; «Hau ezin izango zitekeen lortu Eusko Jaurlaritzako Industria Sailaren, SPRIren, Arabako Teknologia Parkearen eta, batez ere, BIC Arabaren laguntzarik gabe. Izan ere, gugan sinetsi zuten, eta behar genuen guztiarekin lagundu, eta babestu gintuzten».\nHemendik aurrera, baina orain arte BIC Araban ikasi duten guztiaren ikuspegia galdu gabe, fabrikazio gehigarrian erreferentzia den Mizar enpresak eta nanosateliteen Karten Space konpainiak bidaiari ekingo diote, baina, dena den, ondo dakite “etxekoen” (BIC Araba) babesa behar izanez gero, laguntzeko prest izango dituztela.